|  |
| --- |
|  |

 **Републикa Србијa**

**Министарство за бригу о породици и демографију**

На основу члана 38. Закона о удружењима („Службени гласник РС”, бр. 51/09, 99/11 - др. закон и 44/18 - др. закон), члана 6. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“, број 16/18), Закључка Владе о давању сагласности на Програм коришћења дотација намењених за пројекте породично-правне заштите грађана, подршке породици и деци, координације и спровођења политике у области демографије, координације и спровођења популационе политике и подршке удружењима у области заштите породице и деце у 2025. години 05 Број: 401-1794/2025 од 6. марта 2025. године и Одлуке о расписивању Јавног позива за подношење предлога програма за доделу дотација намењених за пројекте породично-правне заштите грађана, координације и спровођења политике у области демографије у 2025. години број 401-00-00028/2025-02 од 11. марта 2025. године,

Министарство за бригу о породици и демографију,расписује

 **ЈАВНИ ПОЗИВ**

**за подношење предлога програма за доделу дотација намењених за пројекте породично-правне заштите грађана, координације и спровођења политике у области демографије у 2025. години**

1. **Предмет оглашавања**

 Јавни позив се расписује за коришћење дотација невладиним организацијама за пројекте породично-правне заштите грађана, координације и спровођења политике у области демографије у 2025. години.

 Средства су обезбеђена Законом о буџету Републике Србије за 2025. годину (''Службени гласник РС'', број 94/24) у оквиру раздела 34 - Министарство за бригу о породици и демографију, Програм - 0903 Породично-правна заштита грађана, функција – 040 - Породица и деца, програмска активност 007 Координација и спровођење политике у области демографије 481 Дотације невладиним организацијама у износу од 22.500.000 динара.

Реализацијом програма остварују се следећи циљеви:

* подршка породици и деци и унапређење мера за јачање породице као основне јединице друштва;
* подршка родитељству;
* унапређење демографске слике на територији Републике Србије;
* подршка популационој политици;
* подршка удружењима у области заштите породице и деце.
1. **Подносиоци предлога програма**

Право учешћа на конкурсу имају:

Подносиоци предлога програма морају испуњавати следеће услове:

1. да су регистровани као удружења грађана са седиштем у Републици Србији у складу са прописима који регулишу упис у Регистар удружења који се води у Агенцији за привредне регистре;
2. да статутарним одредбама као циљеве препознају:
	* унапређење положаја породице као основне јединице друштва,
	* унапређење популационе политике и унапређење демографске слике друштва,
	* подршку свим категоријама породица кроз спровођење програма који омогућавају инклузивно окружење у заједници;

3) да су директно одговорни за припрему и реализацију програма;

Предлози програма који се подносе на овај конкурс морају испуњавати следеће услове:

1. програмске активности ће се реализовати најкасније до 31. децембра 2025. године;
2. све активности утврђене предлогом програма морају се реализовати на територији

Републике Србије.

1. **Трајање програма**

 Програмске активности ће се реализовати најкасније до 31. децембра 2025. године.

1. **Конкурсна документација, време и начин пријаве**

 Конкурс је јаван и објављује се на интернет страници Министарства за бригу о породици и демографију: [www.minbpd.gov.rs](http://www.minbpd.gov.rs) и Порталу е-Управа: [www.euprava.gov.rs](http://www.euprava.gov.rs).

 Обрасци за подношење предлога програма доступни су и могу се преузети на званичној интернет страници Министарства за бригу о породици и демографију [www.minbpd.gov.rs](http://www.minbpd.gov.rs) и на Порталу е-Управа: [www.euprava.gov.rs](http://www.euprava.gov.rs).

 Пријаве се достављају у затвореној коверти. Пријаву чини следећа **обавезна документација достављена на прописаним обрасцима**:

1. Образац предлога програма. Предлог програма потписан од стране лица овлашћеног за заступање удружења подносиоца предлога програма и оверен печатом удружења;
2. Образац буџета програма - наративни и табеларни буџет потписан од стране лица овлашћеног за заступање удружења подносиоца предлога програма и оверен печатом удружења;
3. Образац изјаве 1. о сарадњи удружења – партнера на програму са реализатором програма потписан од стране лица овлашћеног за заступање удружења и оверен печатом уколико се пројекат реализује у партнерству;
4. Образац изјаве 2. о другим изворима финансирања. У случају суфинансирања реализатор програма је у обавези да на прописаном обрасцу достави Изјаву о другим изворима финансирања (из сопствених и/или средстава донатора), потписану од стране лица овлашћеног за заступање удружења подносиоца предлога програма и оверену печатом удружења.

Додатна документација:

1. фотокопија решења о регистрацији,
2. фотокопија извода из статута удружења, у коме је утврђено да се циљеви удружења остварују у области у којој се пројекат реализује.

Обавезна документација доставља се у једном штампаном и овереном примерку, на српском језику, писана ћирилицом и на прописаним обрасцима и у електронској верзији на УСБ-у. Предлози пројеката писани латиницом, руком или писаћом машином, као и они који буду достављени без електронске верзије документације на УСБ-у или мимо прописаних образаца, неће се узети у разматрање. Удружење грађана има право да аплицира са једним предлогом пројекта, који ће реализовати најкасније до 31. децембра 2025. године. Предлози пројеката који су били финансијски подржани од стране овог министарства, неће бити узети у разматрање.

Корисник програма дужан је да пре склапања уговора Mинистарству достави:

1. изјаву да средства за реализацију одобреног програма нису на други начин већ обезбеђена;
2. изјаву о непостојању сукоба интереса;
3. интерни акт о антикорупцијској политици.

У складу са Правилником о изменама и допунама Правилника о плану подрачуна консолидованог рачуна трезора ("Службени гласник РС", бр. 143/22), посебни корисници јавних средстава који не припадају јавном сектору, а којима се врши пренос средстава из буџета дужни су да отворе посебан наменски подрачун код Управе за трезор за сваку појединачну/конкретну намену (програм/пројекат). Након престанка основа због којег је подрачун отворен, потребно је да корисник јавних средстава изврши укидање истог у складу са Правилником о начину утврђивања и евидентирања корисника јавних средстава и о условима и начину за отварање и укидање подрачуна консолидованог рачуна трезора код Управе за трезор („Службени гласник РС“, бр. 99/18 и 40/19).

Такође, посебни корисници јавних средстава који не припадају јавном сектору, а којима се врши пренос средстава из буџета дужни су да доставе инструменте обезбеђења за случај ненаменског трошења средстава обезбеђених за реализацију програма/пројеката, односно за случај неизвршавања уговорне обавезе.

1. **Рок и начин за подношење предлога програма**

Предлоге програма доставити поштом или лично на адресу: **Министарство за бригу о породици и демографију, Булевар Михајла Пупина број 2, 11070 Нови Београд**, најкасније **до 3. априла 2025. године.**

На коверти обавезно треба назначити: пуно име и адресу пошиљаоца, назив пројекта и следећи текст: **„НЕ ОТВАРАТИ ПРЕ ЗАВРШЕТКА ЈАВНОГ ПОЗИВА ЗА ПОДНОШЕЊЕ ПРЕДЛОГА ПРОГРАМА ЗА ДОДЕЛУ ДОТАЦИЈА НАМЕЊЕНИХ ЗА ПРОЈЕКТЕ ПОРОДИЧНО-ПРАВНЕ ЗАШТИТЕ ГРАЂАНА, КООРДИНАЦИЈИ И СПРОВОЂЕЊУ ПОЛИТИКЕ У ОБЛАСТИ ДЕМОГРАФИЈЕ У 2025. ГОДИНИ“.**

Благовременом пријавом сматра се пошиљка предата пошти/курирској служби/писарници најкасније до **3. априла** **2025. године** (печат поште), без обзира на датум приспећа.

Неблаговремено поднете пријаве неће бити разматране, а непотпуне се сматраjу неважећим.

1. **Критеријуми за избор програма**

- **Основни критеријуми за оцењивање су**:

 -Референце пројекта: област у којој се реализује пројекат, број корисника укључених у пројекат - (до 10 бодова);

- Јасно описани и мерљиви резултати програма пројекта и њихова усклађеност са циљевима конкурса, обим задовољавања јавног интереса - (до 10 бодова);

- Прецизно састављен, реалан и детаљно оправдан буџет по свакој буџетској ставци - (до 15 бодова);

- Одрживост пројекта и могућност његовог развијања - (до 10 бодова);

- Степен унапређења стања у области у којој се програм спроводи - (до 10 бодова);

- Креативност и иновативност понуђених решења - (до 10 бодова);

- Капацитети (технички и људски) подносилаца за реализацију пројектних активности - (до 15 бодова);

- Предвиђеност суфинансирања из других извора: сопствених средстава, буџета Републике Србије, аутономне покрајине или јединице локалне самоуправе,

 фондова ЕУ, донација, кредита и друго - (до 5 бодова).

**- Допунски критеријуми за оцењивање су:**

- број директних корисника укључених у пројекат – (до 5 бодова);

- дужина трајања пројекта до 6 месеци – (до 5 бодова);

- суфинансирање пројекта из сопствених средстава – (до 5 бодова).

Ради потпунијег сагледавања квалитета предлога програма, Комисија за вредновање, рангирање и одабир предложених програма (у даљем тексту: Комисија)може затражити појашњење програма и достављање додатне документације.

Сваком предлогу програма Комисија додељује одређени број бодова од **укупних 100** на основу чега ће бити сачињена ранг листа програма. Избор између достављених програма врши се рангирањем на основу наведених елемената и броја бодова.

У разматрање за финансирање узеће се само програми који су вредновани са **преко 50 бодова**, јер предлози програма који су вредновани испод овог прага нису задовољили постављене стандарде и ефикасност њихове имплементације би могла бити упитна.

Приликом вредновања програма Комисија ће узети у обзир да ли је са удужењем које подноси предлог програма у претходне две године раскинут уговор због ненаменског трошења средстава.

1. **Програми који неће бити узети у разматрање:**
* Спонзорства за учествовање на скуповима у земљи и иностранству;
* Куповина техничке опреме за потребе удружења, адаптација и опремање просторија удружења;
* Изградња инфраструктуре и грађевински радови у оквиру програмских активности;
* Ретроактивно финансирање програма чија је реализација у току или чија је реализација завршена;
* Програми којима се остварује добит;
* Програми који изазивају или подстичу говор мржње, нетолеранцију и дискриминацију.
1. **Рок и начин прихватања одобрених програма**

 Листа вредновања и рангирања пројеката који се финансирају из опредељених средстава доноси се у року не дужем од 60 дана од дана истека рока за подношење пријаве и објављује се на званичној интернет страници Министарства за бригу о породици и демографију www.minbpd.gov.rs и Порталу е-Управе www.euprava.gov.rs. На Листу вредновања и рангирања учесници конкурса имају право приговора у року од 8 дана од дана њеног објављивања. Одлуку о приговору надлежни орган доноси у року не дужем од 15 дана од дана његовог пријема. Одлуку којом се одобрава финансирање пројектних активности надлежни орган доноси у року не дужем од 30 дана од дана истека рока за подношење приговора. Одлука се објављује на званичној интернет страници надлежног органа, www.minbpd.gov.rs и Порталу е-Управа: [www.euprava.gov.rs](http://www.euprava.gov.rs).

 За сва додатна питања заинтересовани се могу обратити искључиво путем електронске поште, на адресу: projekti@minbpd.gov.rs и snezana.todorovic@minbpd.gov.rs

1. **Уговор о коришћењу бесповратних средстава**

 Министарство за бригу о породици и демографију закључује уговор којим се регулишу међусобна права, обавезе и одговорности уговорних страна - удружења које је реализатор програма и корисник среддстава и Министарства за бригу о породици и демографију.

 Реализатор програма/корисник средстава се обавезује да се приликом реализације Пројекта придржава инструкција Министарства, као и да у сваком моменту обезбеди одржавање континуиране комуникације између координатора пројекта или другог лица задуженог за комуникацвију и омогући контролу реализације, увид у сву потребну документацију и ток реализације одобреног Пројекта.

 **ЈАВНИ ПОЗИВ ЈЕ ОТВОРЕН ОД 19. МАРТА ДО 3. АПРИЛА 2025. ГОДИНЕ**